Public procurement notice: Contract Notice
Published: 2022-09-05
Buyer: Udviklings- og Forenklingsstyrelsen ved Skatteministeriet
Country: DK
Contract type: Services
Procedure: Competitive procedure with negotiation
CPV classification: 72000000 | 72200000 | 72230000: Custom software development services | 72232000: Development of transaction-processing software | 72250000: System and support services
Estimated value: 85000000 DKK
Submission deadline: 2022-10-04
Award criteria: The most economic tender

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Ordregiver udbyder kontrakt vedrørende transition, drift, vedligehold og support samt videreudvikling af de eksisterende it-systemer DKVIES, TAFE og Momsrefusion (samlet kaldet ”DTE”). Dette indbefatter transition, drift, support, vedligeholdelse og videreudvikling af it-systemerne DKVIES, TAFE og Momsrefusion.
DKVIES (EU-salg uden moms) håndterer indsamling af oplysninger om handel mellem (momspligtige) virksomheder og har til formål at stille de indsamlede oplysninger til rådighed for køberlandets myndigheder og dermed muliggøre EU-landenes kontrol af de momsfritagne vareleverancer. DKVIES modtager således virksomhedernes angivelser (manuelt eller via filoverførsel) vedrørende EU-salg uden moms. Virksomhedernes angi-velser oprettes via Skatteforvaltningens kundeportal Tast Selv Erhverv.
TAFE (Tinglysning, Afgifter og overdragelse af Fast Ejendom) består af et forretningssystem og støttekomponenter, der har til formål at sikre, at data vedrørende rettigheder over fast ejendom samt andre tinglysninger kan modtages via en integration fra e-TL (“e-Tinglysning”) og viderebe-handles i TAFE, hvilket Kontrakten skal understøtte. TAFE har ikke en GUI-brugergrænseflade, og tilgang til data sker ved, at TAFE distribuerer data til omkringliggende SKAT-systemer.
Momsrefusion har til formål at sikre, at det er hurtigt og let for virksomheder at få behandlet momsrefusion ved køb i et andet EU-land eller i Danmark af bestemte varer og ydelser, samt at momsrefusion sker i henhold til gældende lovgivning. Ansøgningerne oprettes via Skatteforvaltningens kundeportal Tast Selv Erhverv.
Leverandøren skal gennemføre en transition af it-systemerne DKVIES, TAFE og Momsrefusion fra de eksisterende leverandører.
Ved drift forstås, at leverandøren skal drive systemerne og sikre, at disse er tilgængelige for ordregiver, samt levere kapacitet til drift af systemerne og de med driften forbundne services. Herudover skal leverandøren sikre, at platforme løbende vedligeholdes.
Ved vedligeholdelse forstås, at leverandøren udfører forebyggende vedligeholdelse af applikationer, herunder bevarer systemernes ydeevne, driftssikkerhed og funktionalitet gennem releases og nye versioner samt sikrer gennemførelsen af opdateringer i form af patches, service packs og sikkerhedsopdateringer. Herudover skal leverandøren løbende rette konstaterede fejl i systemerne.
Ved support forstås, at leverandøren stiller en service desk til rådighed for ordregiver og sikrer, at alle henvendelser registreres, behandles og kontrolleres. Ordregiver varetager selv internt 1st level support. Herudover skal leverandøren sikre, at afvigelser og hændelser, som ikke er en planlagt del af drift, support eller vedligeholdelse af systemerne og underliggende årsager hertil, registreres og håndteres.
Ved bestillingsydelser forstås videreudviklingsleverancer, konsulentbistand og standard service requests. Bestillingsydelser skal understøtte ordregivers forretningsmæssige mål og behov, herunder som følge af f.eks. ændret administrativ praksis og lovgivning, forretningsmæssige ønsker eller teknologisk udvikling.
Begrænsning af ansøgere, der opfordres til at afgive tilbud, sker efter en vurdering af, hvilke ansøgere der har dokumenteret de mest relevante leverancer, jf. punkt III.1.3), i forhold til de udbudte hovedydelser, jf. beskrivelsen i punkt II.2.4).
Relevansvurderingen foretages på baggrund af, i hvor høj grad referencerne tilsammen dokumenterer erfaring med levering af ydelser, der er sammenlignelige med de i punkt II.2.4) nævnte hovedydelser.
I vurderingen af, hvilke ansøgere der har dokumenteret de mest relevante leverancer, vil ordregiver tildele ansøgerne point på en skala fra 1-7 for hver af hovedydelserne, baseret på i hvor høj grad referencerne tilsammen dokumenterer relevant erfaring med at levere hovedydelsen. De tildelte antal point for hovedydelserne vægtes som følger: “Transition”: 20%, “Drift”: 30%, “Vedligeholdelse”: 20%, “Support”: 20% og “Bestillingsydelser”: 10%.
På den baggrund tildeles ansøgeren en samlet karakter, der beregnes som summen af det vægtede tildelte antal point for hovedydelserne.
Ordregiver vurderer, at indgåelse af kontrakten kan være omfattet af krav om tilladelse, jf. lov nr. 842/21 om screening af visse udenlandske direkte investeringer mv. i Danmark. Ansøger bør afklare, om dennes aftaleindgåelse vil være omfattet af et sådant krav. Se nærmere herom i udbudsbetingelsernes bilag B, og på https://erhvervsstyrelsen.dk/aftaler-omfattet-af-investeringsscreeningsloven.


Award value: 85000000